
ŠTUDIJSKI PROGRAMI 2. STOPNJE

Na FNM UM razpisujemo tri enopredmetne pedagoške in tri enopredmetne nepedagoške študijske programe 2. stopnje.

1. FIZIKA 
2. IZOBRAŽEVALNA FIZIKA 
3. BIOLOGIJA IN EKOLOGIJA Z NARAVOVARSTVOM 
4. MATEMATIKA 
5. IZOBRAŽEVALNA MATEMATIKA 
6. IZOBRAŽEVALNA TEHNIKA 
Kraj izvajanja študija: Maribor

Trajanje študija: 2 leti

Pogoji za vpis: 

1. FIZIKA 
V študijski program 2. stopnje Fizika se lahko vpiše kandidat, ki je zaključil:

· študijski program 1. stopnje s področja fizike poljubne smeri,

· študijski program 1. stopnje z drugih strokovnih področij: naravoslovne vede, matematika, računalništvo, tehniške vede, ekonomija, če je pred vpisom v študijski program opravil naslednje študijske obveznosti v skupnem obsegu 15 ECTS točk, bistvene za nadaljevanje študija: Moderna fizika (7 ECTS), Fizikalni eksperimenti 4 (4 ECTS), Kompleksni sistemi (4 ECTS). 

· študijski program za pridobitev visoke strokovne izobrazbe, sprejet pred 11. 6. 2004, s področja fizike poljubne smeri,

· študijski program za pridobitev visoke strokovne izobrazbe, sprejet pred 11. 6. 2004, z drugih strokovnih področij: naravoslovne vede, matematika, računalništvo, tehniške vede, ekonomija, če je pred vpisom v študijski program opravil naslednje študijske obveznosti v skupnem obsegu 15 ECTS točk, bistvene za nadaljevanje študija: Moderna fizika (7 ECTS), Fizikalni eksperimenti 4 (4 ECTS), Kompleksni sistemi (4 ECTS). 

Pogoje za vpis izpolnjuje tudi, kdor je končal enakovredno izobraževanje v tujini.

V primeru omejitve vpisa bodo kandidati izbrani glede na povprečno oceno študija (vključno z diplomskim delom, če ga je program na 1. stopnji predvideval).

VPIS PO MERILIH ZA PREHODE

Po merilih za prehode se v 2. letnik študijskega programa 2. stopnje FIZIKA lahko vpiše:

· diplomant univerzitetnega študijskega programa, sprejetega pred 11. 6. 2004, s področja fizike poljubne smeri, ki se jim ob vpisu v študijski program prizna praviloma 60 ECTS točk,

· kandidat, ki je končal visokošolski strokovni študijski program in študijski program za pridobitev specializacije s področja fizike poljubne smeri, ki se mu ob vpisu prizna praviloma 60 ECTS točk, 

· diplomant univerzitetnega študijskega programa, sprejetega pred 11. 6. 2004, z drugih strokovnih področij: naravoslovne vede, matematika, računalništvo, tehnične vede, ekonomija, ki sem jim prizna 20 ECTS točk.

· kandidat, ki je končal visokošolski strokovni študijski program in študijski program za pridobitev specializacije iz  drugih strokovnih področij: naravoslovne vede, matematika, računalništvo, tehnične vede, ki se jim prizna 20 ECTS točk.

Prehod na študijski program Fizika 2. stopnje je možen tudi iz poljubnega študijskega programa druge stopnje, če je kandidat končal študijski program 1. stopnje s področja fizike poljubne smeri. Prehod na študijski program Fizika 2. stopnje je možen tudi iz študijskih programov druge stopnje naslednjih področij: fizika poljubne smeri, naravoslovne vede, matematika, računalništvo, tehnične vede, če študent izpolnjuje pogoje za vpis v študijski program in če je zadostno število razpoložljivih vpisnih mest. Pri tem se ugotavljajo študijske obveznosti, ki jih je študent opravil, in se mu lahko priznajo. Študent predloži izpis iz dosedanjega študijskega programa in potrdilo o opravljenih obveznostih na dosedanjem študijskem programu. Študentu se določijo obveznosti, ki jih mora opraviti, da lahko magistrira v novem študijskem programu.

Način študija: redni

Predvideno število vpisnih mest za vpis v 1. letnik: 15 

Predvideno število vpisnih mest po merilih za prehode: 10

2. IZOBRAŽEVALNA FIZIKA 
V enopredmetni pedagoški študijski program 2. stopnje Izobraževalna fizika  se lahko vpiše kandidat, ki je zaključil: 

· študijski program 1. stopnje v obsegu najmanj 180 ECTS s področja fizike (Fizika, Izobraževalna fizika),
· študijski program 1. stopnje v obsegu najmanj 180 ECTS z naravoslovnega ali matematičnega ali tehničnega področja, če je pred vpisom opravil študijske obveznosti, ki so bistvene za nadaljevanje študija. Te obveznosti obsegajo 7 ECTS, kandidati pa jih pridobijo z opravljanjem diferencialnega izpita iz Moderne fizike pred vpisom v magistrski študijski program enopredmetna pedagoška Izobraževalna fizika,

· študijski program za pridobitev visoke strokovne izobrazbe s področja fizike, sprejet pred 11.6.2004,

· študijski program za pridobitev visoke strokovne izobrazbe z naravoslovnega ali matematičnega ali tehničnega področja, sprejet pred 11.6.2004, če je pred vpisom opravil študijske obveznosti, ki so bistvene za nadaljevanje študija. Te obveznosti obsegajo 7 ECTS, kandidati pa jih pridobijo pred vpisom v magistrski študijski program z opravljanjem diferencialnega izpita iz Moderne fizike pred vpisom v magistrski študijski program enopredmetna pedagoška Izobraževalna fizika. 

V primeru omejitve vpisa bodo vsi kandidati izbrani glede na povprečno oceno študija (70 %) in diplomskega dela (30 %). 

VPIS PO MERILIH ZA PREHODE

Po merilih za prehode se v 2. letnik študijskega programa 2. stopnje enopredmetna pedagoška Izobraževalna fizika lahko vpiše:
· diplomant pedagoškega eno- ali dvopredmetnega univerzitetnega študijskega programa  s področja fizike, sprejetega pred 11. 6. 2004 in se mu ob vpisu v študijski program prizna 60 ECTS točk; 

· diplomant univerzitetnega nepedagoškega študijskega programa s področja fizike, sprejetega pred 11. 6. 2004 in se mu ob vpisu v študijski program prizna 60 ECTS točk. Študentu se določijo  obveznosti, da lahko magistrira po študijskem programu 2. stopnje Izobraževalna fizika; 

· kandidat, ki je končal visokošolski strokovni študijski program in študijski program za pridobitev specializacije s področja fizike in se mu ob vpisu praviloma prizna 30 ECTS točk. Študentu se določijo  obveznosti, da lahko magistrira po študijskem programu 2. stopnje Izobraževalna fizika.

Prehod v 2. letnik študijskega programa 2. stopnje enopredmetna pedagoška Izobraževalna fizika je možen z drugih študijskih programov 2. stopnje s področij naravoslovja, matematike, računalništva ali tehnike, če študent izpolnjuje pogoje za vpis in če je zadostno število razpoložljivih vpisnih mest. Študentu se določijo  obveznosti, da lahko magistrira po študijskem programu 2. stopnje Izobraževalna fizika. Pri tem se ugotovijo študijske obveznosti, ki jih je študent opravil na predhodnem študijskem programu in se mu lahko priznajo.

Način študija: redni

Predvideno število vpisnih mest za vpis v 1. letnik: 15 

Predvideno število vpisnih mest po merilih za prehode: 10

3. BIOLOGIJA IN EKOLOGIJA Z NARAVOVARSTVOM
V študijski program 2. stopnje Biologija in ekologija z naravovarstvom se lahko vpiše kandidat, ki je zaključil:

· študijski program 1. stopnje z ustreznih strokovnih področij: biologije, ekologije, naravovarstva, veterine, kmetijstva ali gozdarstva oziroma študijski program s področja medicine.

· študijski program 1. stopnje s strokovnih področij drugih naravoslovnih ved, če je pred vpisom v študijski program opravil študijske obveznosti, bistvene za nadaljevanje študija v obsegu 30 ECTS točk. Te obveznosti so izpit iz botanike I (5 ECTS), botanike II (5 ECTS), zoologije I (5 ECTS), zoologije II (5 ECTS), ekologije rastlin (5 ECTS) in ekologije živali (5 ECTS).
· visokošolski strokovni študijski program, sprejet pred 11. 6. 2004, z ustreznih strokovnih področij: biologije, ekologije, naravovarstva, veterine, kmetijstva ali gozdarstva.

· visokošolski strokovni študijski program, sprejet pred 11. 6. 2004, s strokovnih področij drugih naravoslovnih ved, če je pred vpisom v študijski program opravil študijske obveznosti, bistvene za nadaljevanje študija v obsegu 30 ECTS točk. Te obveznosti so izpit iz botanike I (5 ECTS), botanike II (5 ECTS), zoologije I (5 ECTS), zoologije II (5 ECTS), ekologije rastlin (5 ECTS) in ekologije živali (5 ECTS).
Način študija: redni

Predvideno število vpisnih mest: 40 

V primeru omejitve vpisa bodo kandidati izbrani glede na uspeh pri študiju prve stopnje, in sicer: ocena diplomskega dela prispeva 10 % ocene, 90 % pa povprečna ocena študija.

4. MATEMATIKA 

V študijski program 2. stopnje Matematika se lahko vpiše kandidat, ki je zaključil:

· Študijski program 1. stopnje s strokovnega področja matematike poljubne smeri v obsegu najmanj 180 ECTS točk.

· Študijski program 1. stopnje s strokovnih področij naravoslovnih ved, računalništva, tehničnih ved ali ekonomije v obsegu najmanj 180 ECTS točk, če je pred vpisom v študijski program opravil naslednje študijske obveznosti, bistvene za nadaljevanje študija v obsegu 60 ECTS točk: Analiza II (8 ECTS), Algebra (8 ECTS), Diskretna matematika I (7 ECTS), Analiza III (11 ECTS), Numerične metode in simbolno računanje (11 ECTS), Algoritmi in podatkovne strukture (8 ECTS), Verjetnost (7 ECTS).

· Visokošolski strokovni študijski program, sprejet pred 11. 6. 2004, s strokovnega področja matematike poljubne smeri.

· Visokošolski strokovni študijski program, sprejet pred 11. 6. 2004, s strokovnih področij naravoslovnih ved, računalništva, tehničnih ved ali ekonomije, če je pred vpisom v študijski program opravil naslednje študijske obveznosti, bistvene za nadaljevanje študija v obsegu 60 ECTS točk: Analiza II (8 ECTS), Algebra (8 ECTS), Diskretna matematika I (7 ECTS), Analiza III (11 ECTS), Numerične metode in simbolno računanje (11 ECTS), Algoritmi in podatkovne strukture (8 ECTS), Verjetnost (7 ECTS).

Način študija: redni
Predvideno število vpisnih mest: 60 
Pri izbiri kandidatov za vpis v magistrske študijske programe se upošteva uspeh pri študiju prve stopnje (povprečna ocena, ocena diplomskega dela). V primeru omejitve vpisa bodo kandidati izbrani glede na povprečno oceno študija prve stopnje in oceno diplomskega dela, kjer bosta obe oceni upoštevani v razmerju 50%:50%. Če program prve stopnje ne predvideva izdelavo diplomskega dela, se upošteva samo povprečna ocena študija. 
5. IZOBRAŽEVALNA MATEMATIKA 

V prvi letnik enopredmetnega pedagoškega magistrskega študijskega programa 2. stopnje Izobraževalna matematika se lahko vpiše kandidat, ki je zaključil:

· študijski program 1. stopnje s področja matematike;
· dvopredmetni pedagoški študijski program 1. stopnje s področja matematike, če je pred vpisom opravil študijske obveznosti, ki so bistvene za nadaljevanje študija. Te obveznosti obsegajo 26 ECTS, kandidat pa jih pridobi z opravljanjem naslednjih diferencialnih izpitov pred vpisom v magistrski študijski program: Algebra (8 ECTS), Diskretna matematika (7 ECTS), Numerične metode in simbolno računanje (11 ECTS).
Pogoje za vpis izpolnjuje tudi, kdor je končal enakovredno izobraževanje v tujini.
V primeru omejitve vpisa bodo kandidati izbrani glede na povprečno oceno predhodnega študija. 

Način študija: redni 

Predvideno število vpisnih mest: 30 
6. IZOBRAŽEVALNA TEHNIKA 
V pedagoški enopredmetni študijski program 2. stopnje Izobraževalna tehnika se lahko vpiše kandidat, ki je zaključil:

· študijski program 1. stopnje tehnične smeri v obsegu najmanj 180 ECTS;

· študijski program 1. stopnje s področja naravoslovja ali sorodnih področij, če je pred vpisom opravil študijske obveznosti, ki so bistvene za nadaljevanje študija. Te obveznosti obsegajo 24 ECTS, kandidati pa jih pridobijo pred vpisom v magistrski študijski program z opravljanjem naslednjih diferencialnih izpitov: Gradiva in tehnologije (6 ECTS), Tehniško risanje (6 ECTS), Strojni elementi (6 ECTS), Elektrotehnika (6 ECTS). Navedene izpite lahko kandidat opravi tudi s priznanjem izpitov, opravljenih v okviru študija na 1. stopnji;

· študijski program za pridobitev visoke strokovne izobrazbe tehnične smeri, sprejet pred 11.6.2004;

· študijski program za pridobitev visoke strokovne izobrazbe s področja naravoslovja ali sorodnih področij, sprejet pred 11.6.2004, če je pred vpisom opravil študijske obveznosti, ki so bistvene za nadaljevanje študija. Te obveznosti obsegajo 24 ECTS, kandidati pa jih pridobijo pred vpisom v magistrski študijski program z opravljanjem naslednjih diferencialnih izpitov: Gradiva in tehnologije (6 ECTS), Tehniško risanje (6 ECTS), Strojni elementi (6 ECTS), Elektrotehnika (6 ECTS). Navedene izpite lahko kandidat opravi tudi s priznanjem izpitov, opravljenih v okviru študija na 1. stopnji.

Pogoje za vpis izpolnjuje tudi, kdor je končal enakovredno izobraževanje v tujini.

V primeru, da bo kandidatov več kot vpisnih mest, bodo kandidati izbrani glede na povprečno oceno dodiplomskega študija.

VPIS PO MERILIH ZA PREHODE

Po merilih za prehode se v 2. letnik pedagoškega enopredmetnega študijskega programa 2. stopnje Izobraževalna tehnika lahko vpiše:

· diplomant pedagoškega eno- ali dvopredmetnega univerzitetnega študijskega programa s področja tehnike, sprejetega pred 11. 6. 2004, ki se mu ob vpisu v študijski program prizna 60 ECTS točk;

· diplomant nepedagoškega eno- ali dvopredmetnega univerzitetnega študijskega programa s področja tehnike, sprejetega pred 11. 6. 2004, ki se mu ob vpisu v študijski program prizna 30 ECTS točk. Študentu se določijo naslednje obveznosti Psihologija razvoja in učenja (6 ECTS), Pedagogika (4 ECTS) in Didaktika (4 ECTS) ter ostale obveznosti, da lahko diplomira po študijskem programu 2. stopnje Izobraževalna tehnika;

· diplomant nepedagoškega eno- ali dvopredmetnega univerzitetnega študijskega programa s področja naravoslovja ali sorodnih področij, sprejetega pred 11. 6. 2004, ki se mu ob vpisu v študijski program prizna 15 ECTS točk. Študentu se določijo naslednje obveznosti: Psihologija razvoja in učenja (6 ECTS), Pedagogika (4 ECTS) in Didaktika (4 ECTS) ter ostale obveznosti, da lahko diplomira po študijskem programu 2. stopnje Izobraževalna tehnika.

· diplomant pedagoškega eno- ali dvopredmetnega univerzitetnega študijskega programa s področja naravoslovja ali sorodnih področij, sprejetega pred 11. 6. 2004, ki se mu ob vpisu v študijski program prizna 30 ECTS točk. Študentu se določijo obveznosti, da lahko diplomira po študijskem programu 2. stopnje Izobraževalna tehnika.

· diplomant pedagoškega eno- ali dvopredmetnega visokošolskega strokovnega študijskega programa ter študijskega programa za pridobitev specializacije s področja tehnike, sprejetega pred 11. 6. 2004, ki se mu ob vpisu v študijski program prizna 60 ECTS točk;

· diplomant nepedagoškega eno- ali dvopredmetnega visokošolskega strokovnega študijskega programa ter študijskega programa za pridobitev specializacije s področja tehnike, sprejetega pred 11. 6. 2004, ki se mu ob vpisu v študijski program prizna 30 ECTS točk. Študentu se določijo naslednje obveznosti Psihologija razvoja in učenja (6 ECTS), Pedagogika (4 ECTS) in Didaktika (4 ECTS) ter ostale obveznosti, da lahko diplomira po študijskem programu 2. stopnje Izobraževalna tehnika;

· diplomant nepedagoškega eno- ali dvopredmetnega visokošolskega strokovnega študijskega programa ter študijskega programa za pridobitev specializacije s področja naravoslovja, sprejetega pred 11. 6. 2004, ki se mu ob vpisu v študijski program prizna 15 ECTS točk. Študentu se določijo naslednje obveznosti Psihologija razvoja in učenja (6 ECTS), Pedagogika (4 ECTS) in Didaktika (4 ECTS) ter ostale obveznosti, da lahko diplomira po študijskem programu 2. stopnje Izobraževalna tehnika.

Prehod na pedagoški enopredmetni študijski program 2. stopnje Izobraževalna tehnika je možen s področij tehnike in naravoslovja, če študent izpolnjuje pogoje za vpis in če je zadostno število razpoložljivih vpisnih mest. Študentu se določijo naslednje obveznosti: Psihologija razvoja in učenja (6 ECTS), Pedagogika (4 ECTS) in Didaktika (4 ECTS) ter ostale obveznosti, da lahko diplomira po študijskem programu 2. stopnje Izobraževalna tehnika. Pri tem se ugotavljajo študijske obveznosti, ki jih je študent opravil na predhodnem študijskem programu in se mu lahko priznajo.

Način študija: redni, izredni

Predvideno število vpisnih mest za vpis v 1. letnik: 20 (redno), 20 (izredno)
Predvideno število vpisnih mest po merilih za prehode: 5 (redno), 5 (izredno)
ŠTUDIJSKI PROGRAMI 3. STOPNJE

1. EKOLOŠKE ZNANOSTI

2. FIZIKA

3. MATEMATIKA

4. TEHNIKA − PODROČJE IZOBRAŽEVANJA


Kraj izvajanja študija: Maribor


Trajanje študija: 3 leta


Pogoji za vpis:

1. EKOLOŠKE ZNANOSTI                                                                                         

V študijski program tretje stopnje Ekološke znanosti se lahko vpiše kandidat, ki je zaključil:

· študijski program druge stopnje,

· študijski program za pridobitev univerzitetne izobrazbe, sprejet pred 11.6.2004,

· študijski program za pridobitev visoke strokovne izobrazbe, sprejet pred 11.6.2004, in študijski program  za pridobitev specializacije, pri čemer se kandidatom pred vpisom v študijskem programu določijo dodatne študijske obveznosti v višini 60 ECTS s področij biologije, ekologije in/oz. ostalih naravoslovnih ter splošnih predmetov programa,

· študijski program, ki izobražuje za poklice, urejene z direktivami EU, ali drug enovit magistrski študijski program, ki je ovrednoten  s 300 ECTS točkami

Fakulteta zaradi uspešnosti pri nadaljnjem študiju priporoča univerzitetno predizobrazbo s področij ekologije ali biologije oziroma naravovarstva, veterine, kmetijstva, gozdarstva ali medicine. 

V primeru omejitve vpisa bo Fakulteta skladno z 41. členom ZVIS objavila kriterije ocenjevanja kandidatov, ki bodo upoštevani pri izboru kandidatov. Ob omejitvi vpisa se pri izbiri kandidatov za vpis v doktorski študijski program »Ekološke znanosti« upošteva uspeh pri študiju druge stopnje (povprečna ocena 20 %, ocena magistrskega dela 40 %) ter uspeh pri izbirnem izpitu (40 %), določenem s študijskim programom študenta. Izbirni predmet se določi iz bazičnih bioloških in ekoloških vsebin, katerih poznavanje je nujno potrebno za uspešen doktorski študij, glede na predznanje kandidata. 

VPIS PO MERILIH ZA PREHODE

Po merilih za prehode se v 2. letnik študijskega programa 3. stopnje »Ekološke znanosti« lahko vpiše kandidat, ki je zaključil:

· študijski program za pridobitev magisterija znanosti, sprejet pred 11. 6. 2004, in se mu ob vpisu prizna glede na stopnjo skladnosti zaključenega programa s študijskim programom 3. stopnje »Ekološke znanosti« najmanj 60 ECTS točk ali 

· študijski program za pridobitev univerzitetne izobrazbe, sprejet pred 11. 6. 2004, in študijski program za pridobitev specializacije in se mu ob vpisu prizna najmanj 60 ECTS točk. 

Način izvajanja študija: izredni

Predvideno število vpisnih mest za vpis v 1. letnik: 10 
Predvideno število vpisnih mest po merilih za prehode: 5
Podrobnejše informacije o podiplomskem študiju dobijo kandidati na naslovu: 

red. prof. dr. Tone Novak

Telefon: 02 2293 704

Elektronski naslov: tone.novak@uni-mb.si
2. FIZIKA

V podiplomski doktorski študijski program Fizika se lahko vpiše kandidat, ki je:

· zaključil študijski program 2. stopnje,

· študijski program za pridobitev univerzitetne izobrazbe, sprejet pred 11. 6. 2004,

· študijski program za pridobitev visoke strokovne izobrazbe, sprejet pred 11. 6. 2004, in študijski program za pridobitev specializacije. Kandidati morajo pred vpisom opraviti naslednje študijske obveznosti v skupnem obsegu 35 ECTS točk: Statistična termodinamika (8 ECTS), Modelska fizika (10 ECTS), Fizika kompleksnih sistemov (7 ECTS) in Uvod v znanstveno raziskovalno delo (10 ECTS),

· študijski program, ki izobražuje za poklice, urejene z direktivami EU, ali drug enovit magistrski študijski program, ki je ovrednoten  s 300 ECTS točkami.

Pogoje za vpis izpolnjuje tudi, kdor je končal enakovredno izobraževanje v tujini.

Fakulteta zaradi uspešnosti pri raziskovalnem delu posebej priporoča univerzitetno predizobrazbo s področja fizike, ali pa vsaj znanja na nivoju te univerzitetne izobrazbe.

V primeru omejitve vpisa bo Fakulteta skladno z 41. členom ZVIS objavila kriterije ocenjevanja kandidatov, ki bodo upoštevani pri izboru kandidatov. Ob omejitvi vpisa se pri izbiri kandidatov za vpis v doktorski študijski program Fizika upošteva povprečna ocena pri predhodnem študiju (delež 1/4), ocena magistrskega dela (delež 1/4) ter uspeh pri izbirnem izpitu Pregled klasične in moderne fizike (delež 1/2). 

VPIS PO MERILIH ZA PREHODE

Po merilih za prehode se v 2. letnik študijskega programa 3. stopnje Fizika lahko vpiše kandidat, ki je zaključil:

· študijski program za pridobitev magisterija znanosti, sprejet pred 11. 6. 2004, in se mu ob vpisu prizna 60 ECTS,

· študijski program za pridobitev univerzitetne izobrazbe, sprejet pred 11. 6. 2004, in študijski program za pridobitev specializacije in se mu ob vpisu prizna 60 ECTS točk.

Način izvajanja študija: izredni

Predvideno število vpisnih mest za vpis v 1. letnik: 15 
Predvideno število vpisnih mest po merilih za prehode: 10
Podrobnejše informacije o podiplomskem študiju dobijo kandidati na naslovu: 


doc. dr. Aleš Fajmut


Telefon: 02 2293 895


Elektronski naslov: ales.fajmut@uni-mb.si
ali


red. prof. dr. Samo Kralj


Telefon: 02 2293 897


Elektronski naslov: samo.kralj@uni-mb.si
3. MATEMATIKA

V podiplomski doktorski študijski program Matematika se lahko vpišejo kandidati, ki imajo  zaključen študij po enem od naslednjih študijskih programov:

· študijski program druge stopnje;
· študijski program za pridobitev univerzitetne izobrazbe, sprejet pred 11.6.2004;

· študijski program za pridobitev visoke strokovne izobrazbe, sprejet pred 11.6.2004, in  študijski program za pridobitev specializacije, pri čemer se kandidatom pred vpisom v dani študijski program na predlog Oddelka za matematiko in računalništvo individualno določijo dodatne študijske obveznosti v višini 45 ECTS; to so izpiti iz ožjih področij matematične analize, algebre, diskretne matematike, geometrije, topologije, verjetnosti in statistike;
· študijski program, ki izobražuje za poklice, urejene z direktivami EU, ali drug enovit magistrski študijski program, ki je ovrednoten  s 300 ECTS točkami.

Za uspešnejši študij po pričujočem programu se  priporoča univerzitetno predizobrazbo s področja matematike ali naravoslovja.
V primeru omejitve vpisa bo Fakulteta skladno z 41. členom ZVIS objavila kriterije ocenjevanja kandidatov, ki bodo upoštevani pri izboru kandidatov. Ob omejitvi vpisa se pri izbiri kandidatov za vpis v doktorski študijski program Matematika upošteva uspeh pri drugostopenjskem študiju:

· povprečna ocena 20 %, 

· ocena magistrskega dela 40 % ter 

· uspeh na izbirnem izpitu, določenem na podlagi študijskega programa študenta, 40 %. 

Gradivo za izbirni izpit temelji na osnovnih matematičnih vsebinah, katerih poznavanje je nujno potrebno za uspešen doktorski študij po danem študijskem programu.

VPIS PO MERILIH ZA PREHODE

Po merilih za prehode se v 2. letnik študijskega programa 3. stopnje Matematika lahko vpiše kandidat, ki:

· je zaključil študijski program za pridobitev magisterija znanosti, sprejet pred 11. 6. 2004, in se mu ob vpisu prizna glede na stopnjo skladnosti zaključenega programa s študijskim programom 3. stopnje Matematika najmanj 60 ECTS točk,

· ali pa je zaključil študijski program za pridobitev univerzitetne izobrazbe, sprejet pred 11. 6. 2004 in študijski program za pridobitev specializacije in se mu ob vpisu prizna vsaj 60 ECTS točk

Način izvajanja študija: izredni

Predvideno število vpisnih mest za vpis v 1. letnik: 15 
Predvideno število vpisnih mest po merilih za prehode: 5

Podrobnejše informacije o podiplomskem študiju dobijo kandidati na naslovu: 

red. prof. dr. Dušan Pagon

Telefon: 02 2293 607

Elektronski naslov: dusan.pagon@uni-mb.si




4. TEHNIKA − PODROČJE  IZOBRAŽEVANJA

V podiplomski (doktorski) študijski program Tehnika - področje izobraževanja se lahko vpišejo kandidati, ki so končali:

· študijski program druge stopnje;

· študijski program za pridobitev univerzitetne izobrazbe, sprejet pred 11.6.2004;

· študijski program za pridobitev visoke strokovne izobrazbe, sprejet pred 11.6.2004, in študijski program za pridobitev specializacije, pri čemer se kandidatom pred vpisom v študijski program določijo dodatne študijske obveznosti v višini 60 ECTS; dodatne študijske obveznosti določi Oddelek za tehniko glede na smer zaključenega študijskega programa za pridobitev visoke strokovne izobrazbe oziroma glede na smer specializacije;  

· študijski program, ki izobražuje za poklice, urejene z direktivami EU, ali drug enovit magistrski študijski program, ki je ovrednoten s 300 ECTS točkami.

V primeru omejitve vpisa bo Fakulteta skladno z 41. členom ZVIS objavila kriterije ocenjevanja kandidatov, ki bodo upoštevani pri izboru kandidatov. Ob omejitvi vpisa se pri izbiri kandidatov za vpis v doktorski študijski program Tehnika - področje izobraževanja upošteva uspeh pri študiju druge stopnje (povprečna ocena 30 %, ocena magistrskega dela 30 %) ter uspeh pri izbirnem izpitu (40 %), določenem s študijskim programom študenta. Izbirni predmet se določi iz bazičnih tehničnih in pedagoških vsebin, katerih poznavanje je nujno potrebno za uspešen doktorski študij. 

VPIS PO MERILIH ZA PREHODE

Po merilih za prehode se v 2. letnik študijskega programa 3. stopnje Tehnika − področje izobraževanja lahko vpiše kandidat, ki je zaključil:

· študijski program za pridobitev magisterija znanosti, sprejet pred 11. 6. 2004, in se mu ob vpisu prizna glede na stopnjo skladnosti zaključenega programa s študijskim programom 3. stopnje Tehnika - področje izobraževanja  najmanj 60 ECTS točk;

· študijski program za pridobitev univerzitetne izobrazbe, sprejet pred 11. 6. 2004, in študijski program za pridobitev specializacije in se mu ob vpisu prizna najmanj 60 ECTS točk. 

Način izvajanja študija: izredni

Predvideno število vpisnih mest za vpis v 1. letnik:  10
Predvideno število vpisnih mest po merilih za prehode: 5
Podrobnejše informacije o podiplomskem študiju dobijo kandidati na naslovu: 

red. prof. dr. Srečko Glodež 

Telefon: 02  2293 752 ali 041 456 854

Elektronski naslov: srecko.glodez@uni-mb.si

